Omolwashike omuyapostoli Paulus a li a vulu okupopya e na einekelo shi na ko nasha neyumuko lyaJesus, nokombinga yiinima yini Aakriste nena taya vulu okupopya ye na einekelo? (1 Kor. 15:4, 7, 8; Jes. 2:2, 3; Mat. 24:14; 2 Tim. 3:1-5) Patlisiso ena e reretswe ho hlahisa moralo wa molao o ntlafetseng, mekgwa ya tshebetso le ditshebeletso bakeng sa molemo wa batlodi ba molao bao e leng bana ba nang le mathata a kelello tshebeletsong ya toka ya bana Afrika Borwa. Morero ona o fihletswe ka boithuto ba boleng, bo lekantseng melao ya toka ya bana le ya bophelo bo botle ba kelello, mekgwa ya tshebetso, baamehi le ditshebeletso Afrika Borwa. Tsona di ile tsa bapiswa le melao, tshebetso, baamehi le ditshebeletso dinaheng tsa Namibia, Botswana le Nigeria ho fumana hore na melemo e loketseng ya batlodi ba molao bao e leng bana ba nang le mathata a kelello e ya fumaneha hajwale Afrika Borwa. Pokeletso ya dintlha e etsahetse ka mekgahlelo e mmedi: manollo ya ditokomane tsa molao, melawana le mekgwatshebetso dibakeng tse kgethilweng tsa papiso tsa semolao; ho latetswe ke di-inthavu tse sa hlophiswang le ditsebi tsa toka ya bana le tsa molao wa bophelo bo botle ba kelello. Mokgahlelong wa pele mofuputsi o ile a manolla molao wa toka ya bana le wa bophelo bo botle ba kelello, ditshireletso tsa ditokelo tsa botho le melawana e amanang le toka ya bana dinaheng tsa Nigeria, Botswana, Namibia le South Africa. Ho feta moo, o ile a batlisisa dingolwa tse mabapi le toka ya bana le bophelo bo botle ba kelello dibakeng tse ka bapiswang tsa semolao. Mokgahlelo ona o bile motheo wa lenane la di-inthavu tse sa hlophiswang. Ho sebedisitswe mokgwa wa disampole wa kgetho le wa theho ya thiori ho etsa di-inthavu tse 24 tse sa hlophiswang. Dintlha di manollotswe le ho tolokwa ka manollo e sa tswakwang ya boleng ba ditokomane le ditema. Diphetho tse akaretsang di supa hore melemo e nepahetseng ya batlodi ba molao bao e leng bana ba nang le mathata a kelello ha e ya sireletswa moralong wa toka ya bana wa Afrika Borwa. Sehlopha sena se kotsing ha se sebetswe ka tjhebo ya bo-motho ka mong, ya kgetsi e kgethehileng, ya mafapha a mangata e tshehedistsweng ke molao, molawana wa tshebetso le tjhebo ya tshebetso. Ho feta moo, melao e meng ya lehae le mekgwa ya tshebetso e ne e fokola bakeng sa ho lekola ngwana ka tsela e felletseng, ya iphumanang a le kgahlano le molao dibakeng tsa semolao tse neng di bapiswa. ix Ho boetse ha fumanwa hore dintlha tsa tlhaho, kelello, tikoloho, setso le botjhaba di susumetso tlhaho ya bokudi ba kelello baneng, e leng ho etsang hore ba iphumane ba le kgahlano le molao. Boithuto bona hape bo tiisitse hore bokudi ba tlholeho ya tsepamiso le ketso e fetang tekano, bokudi ba kgolo ya bohlale, bokudi ba ho ithuta, bokudi ba ho ba kgahlano le ba bang le bokudi ba boitshwaro bo bongata bakeng ba iphumanang ba le kgahlano le molao. Bokudi ba tshebediso e mpe ya tahi kapa dithethefatsi, tshithabelo ya maikutlo le bokudi ba kgokahano di fumanwe e le mabaka a mantlha a amang bana ba qwaketsanang le molao. Tshusumetso ya dintlha tsena, hammoho le dintlha tsa tlhaho, kelello, tikoloho, setso le botjhaba, di fumanwe e le hore di pepesa bana ho bokudi ba mafu a kelello a amanngwang le botlokotsebe. Kahoo, e le ho ka fihlella maemo a melemo e nepahetseng, bana ba kgahlano le molao ba lokela ho sebetswa ka mokgwa wa ditsela tse fapaneng tse ngata, o kenyeletsang dintlha tsa tlhaho, tikoloho, setso, botjhaba le kelello. Ka mokgwa ona, batlodi ba molao bao e leng bana ba nang le bokudi ba kelello ba tla shejwa le ho sebetswa ka mokgwa o phethahetseng o kenyelletsang dintlha tsohle tse susumetsang boitshwaro. Dintlha tse bokelleditsweng di tsheheditse ditlhahiso tse sebedisitsweng ho hlahisa moralo wa makala a fapaneng bakeng sa batlodi ba molao bao e leng bana ba nang le bokudi ba kelello.